### Beslutning

Godkendt.

For stemte 25: A, B, C, F, O, V, Ø og Kalundborg-Listen.

Imod stemte 1: Carlo Christoffersen (Frit Borgerligt Fællesskab).

Hverken for eller imod stemte 1: Andrea Kjeldsen (Frit Borgerligt fællesskab).

### Sagsfremstilling

Kalundborg Kommune afsætter hvert år §18-midler til at støtte frivilligt socialt arbejde. Formålet med midlerne er at skabe gode rammer for den frivillige sociale indsats og sikre et udbytterigt samspil og samarbejde mellem kommunen og de frivillige foreninger, organisationer, enkeltpersoner og grupper, der arbejder på at fremme livskvaliteten og sundheden for socialt udsatte medborgere i alle aldersgrupper.

Der er afsat særskilt budget til §18-integration. Integrationsudvalget udarbejder et forslag til fordeling af de afsatte §18-integrationsmidler for 2026.

## Indstillinger

Direktøren indstiller, at:

1. Integrationsudvalget udarbejder en indstilling til fordeling af §18-integrationsmidlerne  til brug for foreningerne i 2026.
2. Økonomiudvalget og Kommunalbestyrelsen godkender Integrationsudvalgets forslag til bevillinger.

## Behandling

Integrationsudvalget, Økonomiudvalget, Kommunalbestyrelsen.

## Sagsfremstilling

Tildeling af midler fra §18-puljen beror på en helhedsbetragtning i forhold til puljens betingelser og kriterier indenfor de sociale indsatser, så midlerne kommer flest mulige af puljens målgrupper og ansøgere til gavn.

§ 18-støtten tager sigte på den situation, at en frivillig organisation, forening eller andre frivillige aktører af egen drift og på eget initiativ gør *en frivillig social indsats*. Det er altså den frivillige sociale indsats, der er det centrale omdrejningspunkt i den sociale forening.

Kalundborg Kommune vurderer den sociale frivillige indsats, som foreningen yder, når kommunen skal tage stilling til, hvilke foreninger der kan komme i betragtning til §18-midler.

Der er afsat særskilt budget til §18-integration. Integrationsudvalget udarbejder forslag til fordeling af disse midler.

Der kan gives støtte til frivillige organisationer og kommunale projekter. Støtten gives desuden hovedsageligt til aktiviteter og ikke til faste udgifter.

Kriterier for tildeling:

* Integrerende aktivitet på tværs af kulturer, herunder også etnisk dansk kultur
* Integrerende aktiviteter, der er kulturformidlende og bygger netværk
* Kontinuerlige aktiviteter – f.eks. lektiehjælp, sportsaktiviteter, IT, sprogcafé, familiecafé
* Enkeltstående arrangementer – f.eks. udflugter og fester for familier
* Særlige indsatser for nyankomne

Administrationen har haft ansøgningsperiode til §18-integrationsmidler fra d. 18. august til 14. september, hvor foreningerne har kunne få hjælp og vejledning til ansøgningerne. Der er indkommet 3 ansøgninger om tilskud i 2026 på i alt 369.000 kr.

I 2026 er der afsat 185.300 kr. Der er 77.770 kr. i overførte ubrugte midler fra 2025. Det samlede beløb til fordeling i 2026 er derfor 263.070 kr. Integrationspuljen er budgetteret med 100.000 kr. mindre for 2026.

Skema med oversigt over ansøgninger samt administrationens anbefalinger er lagt som bilag sammen med kriterierne for tildeling af §18-midler vedtaget i marts 2025 og §18-integrationsmidler vedtaget i maj 2024.

Tilskuddet finansieres af de afsatte midler til §18-integration.

## Økonomiske konsekvenser

Ingen.

### Sagens forløb

27/10/2025 Integrationsudvalget

Integrationsudvalget følger administrationens indstilling til fordeling af §18 integrationsmidler.

Carlo Christoffersen stemmer imod.

Afbud: Jannie Svendsen, Erik Mathiesen, Ole Nørgaard

19/11/2025 Økonomiudvalget
Anbefales.

Afbud: Carlo Christoffersen